Diari Oficial de la Generalitat Valenciana


Sumari del DOGV 8497, del 01-03-2019 (2019/1735)

RESOLUCIÓ de 18 de febrer de 2019, de la consellera de Sanitat Universal i Salut Pública, per la qual s'aprova la Carta de Serveis del Centre de Transfusió de la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8497

Data del DOGV
:   01-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1735


Data del document
:   18-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * norma de qualitat

RESOLUCIÓ de 18 de febrer de 2019, de la consellera de Sanitat Universal i Salut Pública, per la qual s'aprova la Carta de Serveis del Centre de Transfusió de la Comunitat Valenciana. [2019/1735]  
D'acord amb el que estableix el Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics, i l'avaluació dels plans i programes en l'Administració de la Generalitat i el seu sector públic instrumental, les cartes de serveis, com a instruments de millora contínua dels serveis, són documents per mitjà de les quals les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania i la demanda de transparència en l'activitat pública.  
El Centre de Transfusió de la Comunitat Valenciana va dissenyar el 2012 una carta de serveis, aprovada per la Resolució de 16 de març de 2013, del conseller de Sanitat, en què incloïa aquells compromisos de qualitat vinculats als serveis que presta, carta que, a causa del transcurs del temps, i per a adaptar-se a les noves necessitats i expectatives de la ciutadania, necessita ser actualitzada.  
En conseqüència, la Direcció del Centre de Transfusió de la Comunitat Valenciana ha fet una nova revisió amb la finalitat d'adaptar i actualitzar els seus compromisos de qualitat als serveis actuals, i procedir-ne a la publicació en la plataforma centralitzada de la Generalitat, així com en el Portal de Transparència, GVA oberta, perquè el contingut de la nova carta que ara s'aprova i, en particular, dels compromisos de qualitat establits en aquesta, arribe de forma efectiva als usuaris i usuàries potencials dels serveis afectats.  
D'acord amb l'article 17.2, del Decret 41/2016, de 15 d'abril, del Consell, la carta ha sigut informada, favorablement, per part de l'òrgan directiu competent en matèria de gestió i millora de la qualitat dels serveis públics, en l'actualitat la Sotssecretaria de Transparència, Responsabilitat Social, Participació i Cooperació amb data 4 de desembre de 2018, quant a la coherència metodològica dels processos d'elaboració i dels compromisos adquirits, així com en relació amb l'homogeneïtat de les cartes.  
Per tot el que s'ha exposat, fent ús de la facultat que em confereix l'article 17 del Decret 41/2016, de 15 d'abril, del Consell, quant a l'autoritat competent per a procedir-ne a l'aprovació, resolc:  
  
  
Primer  
Aprovar la Carta de Serveis del Centre de Transfusió de la Comunitat Valenciana, que s'uneix com a annex a aquesta resolució.  
  
Segon  
L'aprovació d'aquesta Carta de Serveis del Centre de Transfusió de la Comunitat Valenciana, i la seua posterior publicació en el Diari Oficial de la Generalitat Valenciana, deixarà sense efecte la Carta de Serveis del Centre de Transfusió de la Comunitat Valenciana, aprovada per la Resolució de 16 de març de 2013, del conseller de Sanitat.  
  
Tercer  
La Carta de Serveis del Centre de Transfusió de la Comunitat Valenciana estarà a la disposició de la ciutadania a partir de la publicació d'aquesta resolució en el Diari Oficial de la Generalitat Valenciana, i a través la pàgina institucional de la Generalitat Valenciana http//www.gva.es/carta, sense perjudici d'altres accions de comunicació que s'hi pogueren realitzar.  
  
València, 18 de febrer de 2019.- La consellera de Sanitat Universal i Salud Pública: Ana Barceló Chico.  
  
  
  
  
  
  
ANNEX  
Carta de Serveis del Centre de Transfusió   
de la Comunitat Valenciana  
  
Compromís institucional  
a través de les nostres Cartes de Serveis volem donar-los a conéixer els principals compromisos de qualitat que la Conselleria de Sanitat Universal i Salut Pública garanteix en la prestació dels serveis sanitaris, permetent, a més, una constant avaluació i millora d'aquests.  
  
El centre de transfusió de la Comunitat Valenciana és l'estructura responsable de la donació de sang i del subministrament dels components sanguinis i derivats a tots els hospitals de la Comunitat per al tractament dels pacients. Així mateix, participa en els processos de donació i processament de progenitors hematopoètics, de medul·la òssia, sang perifèrica i cordó umbilical. Inclou el banc de llet, de còrnies i el banc de cèl·lules i teixits de la Comunitat Valenciana.  
És, per tant, i amb el clar objectiu de mantindre i superar els alts nivells de qualitat de tots aquests productes pel que ens comprometem a garantir uns estàndards de qualitat en la prestació dels serveis i productes que es donaran a conéixer anualment, posant-nos a la seua disposició per a rebre suggeriments i informació que ens permeta detectar alguna deficiència del sistema.  
  
Missatge general  
l'Administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els serveis públics que presta. La Generalitat assumeix aquest repte i a tal fi incorpora, dins de la seua política de modernització, el projecte Cartes de Serveis com un instrument de millora a través del qual la ciutadania podrà exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en el seu article 9, el dret general que tenen tots els seus ciutadans i ciutadanes a gaudir d'uns serveis públics de qualitat  
  
  
Serveis  
el Centre de Transfusió de la Comunitat Valenciana des de 1985 s'encarrega de cobrir les necessitats hemoteràpiques dels malalts als hospitals valencians garantint que els productes siguen segurs i que complisquen els estàndards de màxima qualitat. A més, inclou el banc de cèl·lules i teixits, el banc de sang de cordó umbilical, el banc de llet humana i el banc de còrnies de la Comunitat Valenciana.  
  
El Centre de Transfusió de la Comunitat Valenciana presta els següents serveis:  
- Promoció de la donació de sang i les seues de derivats entre els habitants de la Comunitat Valenciana per a mantindre, i fins i tot augmentar, un índex de donació que garantisca l'autoproveïment d'hemoderivats.  
- Programació, coordinació i realització de col·lectes de les donacions de sang de la Comunitat Valenciana. La informació sobre els punts d'extracció i els seus horaris els trobarà en la web del Centre de Transfusió.  
- Obtenció de derivats sanguinis aptes per a la transfusió mitjançant la separació per components de totes les unitats donades i control analític d'aquestes.  
- Promoció de la donació, coordinació i processament de cèl·lules, teixits, cordó umbilical, llet humana i còrnies de la Comunitat Valenciana.  
- Emmagatzematge i distribució de components sanguinis, de cèl·lules progenitores, teixits, sang de cordó umbilical, llet humana i còrnies, i prestació d'altres serveis sol·licitats pels hospitals de la xarxa pública i privada de la Comunitat Valenciana.  
- Informació sobre la donació per a trasplantaments de precursors hematopoètics procedents de medul·la òssia, sang perifèrica o sang de cordó umbilical de donant no emparentat. Registre de donants de medul·la òssia en la xarxa nacional (REDMO), coordinat per la Fundació Carreras.  
- Centre de referència de tipificació tissular de donants i receptors de cèl·lules i teixits. La tipificació tissular s'usa per a conéixer la compatibilitat entre donants i receptors així com per a facilitar el diagnòstic de determinades malalties o la realització de proves de paternitat.  
  
- Centre de referència de problemes derivats d'immunohematologia i hemoteràpia.  
- Centre de referència del Sistema d'hemovigilància i biovigilància per a la detecció i el registre de la informació relativa als efectes adversos i incidents relacionats amb la donació, transfusió de sang i de cèl·lules i aplicació de teixits.  
- Realització de labors d'investigació i de formació en relació amb les funcions encomanades.  
- Qualsevol altra activitat relacionada amb la planificació, coordinació i millora de l'activitat hemoteràpica en l'àmbit de la Comunitat Valenciana.  
  
  
Compromís i indicadors  
  
1. Fem de la donació de sang un acte senzill per als donants, que valoren satisfactòriament la informació sobre els punts d'extracció, les seues ubicacions i horaris.  
  
% de persones satisfetes amb la facilitat per a donar Valor objectiu  
 90 %  
  
  
2. Garantim que la valoració del temps d'espera per a iniciar la donació és satisfactoria per als donants, no superant els 30 minuts excepte en casos especials.  
  
% de donants que han valorat la seua espera en menys de 30 minuts Valor objectiu  
 90 %  
  
3. Auditem de forma periòdica els espais utilitzats per a les donacions de sang amb la finalitat de treballar en la seua millora.  
  
% d'auditories amb resultat satisfactori Valor objectiu  
 90 %  
  
4. Donem resposta a les sol·licituds nacionals i estrangeres de cerca inicial de cordons per a trasplantament en 4 dies  
  
% de respostes a sol·licituds de trasplantament en un període igual o menor a 4 dies. Valor objectiu  
 90 %  
  
5. Processem la sang donada amb l'última tecnologia disponible i sota uns controls de qualitat i seguretat rigorosos.  
  
% cumpliment dels estàndards marcats pel Consell d'Europa Valor objectiu  
 100 %  
  
6. Comuniquem els resultats d'efectes adversos i incidents de la transfusió sanguínia a través d'un informe anual que es difon en les comissions d'hemovigilància corresponents.  
Publicació de l'informe anual. Valor objectiu  
 100 %  
  
7. Ens comprometem amb la millora contínua dels nostres serveis, mantenint las certificacions que ens apliquen segons les lleis i recomanacions de societats científiques  
  
Renovació dels certificats del SGC (SMS 5447), certificat EFI, certificat CAT. Valor objectiu  
 100 %   
dels certificats  
  
8. Ens comprometem amb el medi ambient reduint el nombre de comunicacions als donants realitzades per correu postal, substituint-les per mitjans electrònics.  
  
Disminució del nombre total de cartes enviades a l'any, respecte a l'any anterior. Valor objectiu  
 50 % de reducció  
  
9. Volem aconseguir la màxima satisfacció de les mares donants de llet humana amb un bon servei de recollida de la llet.  
  
Valor del grau de satisfacció global de les donants de llet humana (en una escala d'1 al 5) Valor objectiu  
 4  
  
  
  
  
Posem a la disposició dels ciutadans els resultats sobre el grau de compliment dels compromisos d'aquesta Carta de Serveis, habilitant el seu seguiment a través de la pàgina www.gva.es/carta  
  
Ajude'ns a prestar un MILLOR servei  
El Centre de Transfusió de la Comunitat Valenciana agraeix tots els suggeriments que el ciutadà puga aportar per a millorar el seu funcionament.  
Si té qualsevol problema amb el nostre servei o vol presentar una queixa, suggeriment o agraïment, li preguem ens ho comunique al més prompte possible perquè puguem corregir-ho, a través del correu electrònic de cada centre, telèfon de contacte, bústia de queixes i suggeriments, i fulls de reclamacions.  
També pot presentar una queixa, suggeriment o agraïment, sobre qualsevol aspecte general del nostre servei com específicament per incompliments dels compromisos de qualitat explicitats en la carta, a través dels formularis disponibles en l'àrea de queixes, suggeriments i agraïments de la nostra web:  
http://www.san.gva.es/web/secretaria-general-administrativa/suggeriments-queixes-i-agraïments.  
  
On estem  
Per a conéixer on pot acudir a realitzar una donació de sang, consulte la nostra Web: http://centro-transfusion.san.gva.es/paginas/cas/portal.htm  
Pot contactar amb nosaltres en les 3 províncies:  
  
Centre de Transfusió de la Comunitat Valenciana (València)  
Av. del Cid, 65 -Acc  
46171 València  
Tel. 92 168 40 76  
hemodonacion\_kmitkgah@iew.py  
Centre de Transfusió de la Comunitat Valenciana (Castelló)  
Av. Benicàssim, s/n  
12904 Castelló de la Plana  
Tel. 516 22 70 38  
hemodonacion\_ffusyhywv@yua.eb  
  
Centre de Transfusió de la Comunitat Valenciana (Alacant)  
Carretera Nacional 332, km.113  
03287 Sant Joan d'Alacant  
Tel. 073 44 33 01  
hemodonacion\_poihvufm@prn.vn  
  
Horari administració: dilluns a divendres, de 08.00 h a 15.00 h  
Horari serveis sanitaris: 24 h, 365 dies a l'any